
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 234 

22 Φεβρουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εκτός έδρας αποζημιώσεις των Επιθεωρητών, μελών 
του Συμβουλίου Επιθεωρητών των Ευρωπαϊκών 
Σχολείων, για την επιθεώρηση του Σχολείου 

Ευρωπαϊκής Παιδείας (Σ.Ε.Π.). 1 

Ανάκληση της Ταμιακής Διαχείρισης Θεραπευτηρίου 

Χρονιών Παθήσεων Αττικής (Θ.Χ.Π.Α). 2 

Ανάκληση του Ταμείου Αλληλοβοήθειας Προσωπικού 

Ο.Σ.Ε (Τ.Α.Π.Ο.Σ.Ε.). 3 

Συγκρότηση Κεντρικού Συμβουλίου Χωροταξίας 

Οικισμού και Περιβάλλοντος. 4 

Επιχορήγηση της Αποστολικής Διακονίας της 

Εκκλησίας της Ελλάδος. 5 

Τροποποίηση της αριθμ. Υ-8/4169/Δ2/17.1.12005 Υ.Α. 
«Ανασυγκρότηση Συμβουλίου Επιλογής Σχ. Συμβ. 

Δ.Ε.». 6 

Συγκρότηση επιτροπής στο ΤΕΙ Σερρών. 7 

Καθιέρωση εργασίας πέραν από τις ώρες 
υποχρεωτικής απασχόλησης σε υπαλλήλους του 

Ελεγκτικού Συνεδρίου. 8 

Συμπλήρωση της αριθμ. 8901/2000 απόφασής του 

Γεν. Γραμμ. Περ. Ιόνιων Νησιών. 9 

Συγκρότηση του Περιφερειακού Γνωμοδοτικού 
Συμβουλίου Εγγειοβελτιωτικών Έργων της 
Δ/νσης ΔημοσίωνΈργων Περιφέρειας Στερεός 

Ελλάδας. 10 

Χορήγηση άδειας ίδρυσης και λειτουργίας ερασι¬ 
τεχνικής σχολής χορού στην Ιωαννίδου Κυριακή 

του Βασιλείου. 11 

Υπερωριακή απασχόληση της υπαλλήλου του Γ ρα¬ 
φείου του Νομάρχη Καστοριάς, για το έτος 

2006. 12 

Τροποποίηση της υπ’αριθ. 4 Αερολιμενικής Διάτα¬ 
ξης. 13 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη με αρ. 4793/1.2.2006 από¬ 
φαση του Υπουργού Απασχόλησης και Κοινωνι¬ 
κής Προστασίας. 14 

Διόρθωση σφάλματος στην ΥΠΠΟ/ΔΙΟΙΚ/ΤΔΠΕΦ/ 
8325/26.1.2006 απόφαση της Αναπληρωτού Υπουρ¬ 
γού Πολιτισμού. 15 


Α ΠΟΦΑΣΕΙ Σ 

Αριθμ.2/61216/0022 (1) 

Εκτός έδρας αποζημιώσεις των Επιθεωρητών, μελών 
του Συμβουλίου Επιθεωρητών των Ευρωπαϊκών Σχο¬ 
λείων, για την επιθεώρηση του Σχολείου Ευρωπαϊ¬ 
κής Παιδείας (Σ.Ε.Π.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρ. 4 (παράγραφος 4) και 7 
(παράγραφος 5) του ν. 3376/2005 (ΦΕΚ191 τ.Α') «Ιδρυση 
Σχολείου Ευρωπαϊκής Παιδείας». 

2. Τις διατάξεις του άρθρ. 7 της υπ’ αριθμ. 37930/ΔΙΟΕ 
1264/14.10.2005 κοινής απόφασης Πρωθυπουργού και 
Υπουργού Οικονομίας και Οικονομικών (ΦΕΚ 1432 τ.Β') 
«Καθορισμός αρμοδιοτήτων των Υφυπουργών Οικονο¬ 
μίας και Οικονομικών». 

3. Το γεγονός ότι από την απόφαση αυτή προκαλείται 
δαπάνη σε βάρος του κρατικού προϋπολογισμού ύψους 
4600 ευρώ, για το τρέχον και κάθε ένα από τα επόμενα 
πέντε (5) οικονομικά έτη. Η δαπάνη για το τρέχον οικο¬ 
νομικό έτος 2005 θα αντιμετωπιστεί από πιστώσεις του 
προϋπολογισμού της Περιφερειακής Διεύθυνσης Πρω¬ 
τοβάθμιας και Δευτεροβάθμιας Εκπαίδευσης Κρήτης 
(Ε.Φ. 90-21/185). Η δαπάνη κάθε επόμενου οικονομικού 
έτους, θα αντιμετωπίζεται με πρόβλεψη και εγγραφή 
πιστώσεων στον προϋπολογισμό του ανωτέρω Ε.Φ. της 
Περιφερειακής Διεύθυνσης Πρωτοβάθμιας και Δευτερο¬ 
βάθμιας Εκπαίδευσης Κρήτης, αποφασίζουμε: 

Καθορίζουμε το ύψος και τη διαδικασία καταβολής 
των αποζημιώσεων εκτός έδρας των επιθεωρητών του 
Συμβουλίου Επιθεωρητών των Ευρωπαϊκών Σχολείων, 
για τις επισκέψεις τους στο Σχολείο Ευρωπαϊκής Παι¬ 
δείας του Ηρακλείου Κρήτης προκειμένου να το επι¬ 
θεωρήσουν, ως ακολούθως: 

Αρθρο 1 

Ύψος αποζημιώσεων εκτός έδρας των επιθεωρητών 
του Συμβουλίου Επιθεωρητών των Ευρωπαϊκών Σχο¬ 
λείων. 

1. Οι Επιθεωρητές του Συμβουλίου των Ευρωπαϊκών 
Σχολείων μπορούν να επισκέπτονται το Σχολείο Ευ- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ρωπαϊκής Παιδείας μέχρι δύο φορές το χρόνο, κατόπιν 
προσκλήσεως του Περιφερειακού Διευθυντή Α'/θμιας 
και Β'/θμιας Εκπ/σης Κρήτης. Για τις επισκέψεις τους 
αυτές δικαιούνται και τους καταβάλλονται τα έξοδα με¬ 
τακίνησής τους κατά τις διατάξεις του άρθρου αυτού. 

2. Οι δαπάνες μετακίνησης των Επιθεωρητών του 
Συμβουλίου Επιθεωρητών των Ευρωπαϊκών Σχολείων 
εντάσσονται στις λειτουργικές δαπάνες του Σ.Ε.Π., 
βαρύνουν τον Κρατικό Προϋπολογισμό και διακρίνο- 
νται σε: έξοδα μετακίνησης και ημερήσια εκτός έδρας 
αποζημίωση για κάθε ημέρα που διαρκούν οι εργασίες 
επιθεώρησης. 

3. Τα έξοδα μετακίνησης για την εφαρμογή της προη¬ 
γούμενης παραγράφου περιλαμβάνουν τα έξοδα εισιτη¬ 
ρίων, είναι ανάλογα του τρόπου και μέσου μετακίνησης 
και ορίζονται ως εξής: 

α) Στην περίπτωση χρησιμοποίησης αεροπορικού με¬ 
ταφορικού μέσου, καταβάλλεται αποζημίωση, ως έξοδα 
μετακίνησης, ίση με την τιμή του αεροπορικού εισιτη¬ 
ρίου οικονομικής θέσης. 

β) Στην περίπτωση χρησιμοποίησης σιδηροδρομικού 
μεταφορικού μέσου, καταβάλλεται αποζημίωση, ως έξο¬ 
δα μετακίνησης, ίση με την τιμή του εισιτηρίου πρώ¬ 
της θέσης της κοντινότερης διαδρομής. Για νυχτερινά 
σιδηροδρομικά ταξίδια διάρκειας άνω των έξι ωρών η 
αποζημίωση του παρόντος εδαφίου είναι ίση με την 
τιμή του εισιτηρίου της κλινάμαξας. 

γ) Στην περίπτωση χρησιμοποίησης ακτοπλοϊκού με¬ 
ταφορικού μέσου καταβάλλεται αποζημίωση, ως έξοδα 
μετακίνησης, ίση με την τιμή εισιτηρίου δεύτερης θέ¬ 
σης. Αν κατά τη μετακίνηση με μεταφορικά μέσα των 
ανωτέρω περιπτώσεων α) και β), χρησιμοποιηθεί και 
ακτοπλοϊκό μέσο, καταβάλλεται αποζημίωση, πέραν της 
προβλεπόμενης στις περιπτώσεις αυτές, ίση με την τιμή 
του ακτοπλοϊκού εισιτηρίου δεύτερης θέσης. 

δ) Στην περίπτωση χρησιμοποίησης ιδιωτικού αυτο¬ 
κινήτου καταβάλλεται αποζημίωση, ως έξοδα μετακί¬ 
νησης, ίση με την τιμή του σιδηροδρομικού εισιτηρίου 
πρώτης θέσης της κοντινότερης διαδρομής. Αν με το 
ίδιο ιδιωτικό αυτοκίνητο μετακινηθούν περισσότεροι του 
ενός επιθεωρητές, η αποζημίωση καταβάλλεται μόνο 
στον οδηγό του αυτοκινήτου. 

4. Η ημερήσια εκτός έδρας αποζημίωση των Επιθεω¬ 
ρητών του Συμβουλίου Επιθεωρητών των Ευρωπαϊκών 
Σχολείων καλύπτει τα έξοδα διαμονής και διατροφής 
εκτός έδρας, είναι ανάλογη με τη χιλιομετρική απόστα¬ 
ση της μετακίνησης και υπολογίζεται ως ακολούθως: 

α) Αν η απόσταση μετακίνησης είναι μικρότερη των 
50 χιλιομέτρων ως ημερήσια εκτός έδρας αποζημίωση 
καταβάλλεται για κάθε ημέρα που διαρκεί η επιθεώρηση 
το ποσό των 29,28 ευρώ. 

β) Αν η απόσταση μετακίνησης είναι μεγαλύτερη των 
50 χιλιομέτρων καταβάλλεται ως ημερήσια εκτός έδρας 
αποζημίωση για κάθε ημέρα που διαρκεί η επιθεώρηση 
το ποσό των 71,39 ευρώ και επί πλέον, ανεξαρτήτως των 
ημερών που διαρκεί η επιθεώρηση, εφάπαξ το ποσό που 
προκύπτει από τον πολλαπλασιασμό των 71,39 ευρώ 
με τον συντελεστή που αντιστοιχεί στην χιλιομετρική 
απόσταση μετακίνησης του δικαιούχου και ο οποίος 
ορίζεται ως ακολούθως: 

ί) 0,5 αν η απόσταση μετακίνησης είναι 51 μέχρι και 
250 χιλιόμετρα, 


ϋ) 1 αν η απόσταση μετακίνησης είναι 251 μέχρι και 
500 χιλιόμετρα 

ιϋ) 1,5 αν η απόσταση μετακίνησης είναι 501 μέχρι και 
800 χιλιόμετρα 

ίν) 2 αν η απόσταση μετακίνησης είναι 801 μέχρι και 
1200 χιλιόμετρα 

ν) 2,5 αν η απόσταση μετακίνησης είναι 1201 και πάνω 
χιλιόμετρα. 

γ) Στην περίπτωση χρησιμοποίησης αεροπορικού 
μεταφορικού μέσου για τον υπολογισμό της ανωτέρω 
εφάπαξ αποζημίωσης οι αντίστοιχοι κατά περίπτωση 
συντελεστές μειώνονται κατά 50%. 

δ) Για τον υπολογισμό των αποζημιώσεων των εδαφί¬ 
ων β και γ της παραγράφου αυτής λαμβάνεται υπόψη η 
κοντινότερη απόσταση της έδρας του επιθεωρητή από 
το Ηράκλειο Κρήτης. 

5. Πέρα από τις αναφερόμενες αποζημιώσεις στις 
παραγράφους 3 και 4 του παρόντος άρθρου δεν κατα¬ 
βάλλεται καμία άλλη αποζημίωση στους Επιθεωρητές 
του Συμβουλίου Επιθεωρητών των Ευρωπαϊκών Σχολεί¬ 
ων και ειδικότερα δεν καταβάλλεται αποζημίωση για 
διανυκτέρευση. 

Αρθρο 2 

Διαδικασία καταβολής των εκτός έδρας αποζημιώσε¬ 
ων - απαιτούμενα δικαιολογητικά. 

1. Η καταβολή των αποζημιώσεων, που προκύπτει κατά 
τις διατάξεις των παραγράφων 3 και 4 του άρθρου 1 του 
νόμου αυτού, στο δικαιούχο γίνεται από την Επιτροπή 
της παραγρ. 3 του άρθρου 4 του ν. 3376/2005 (ΦΕΚ 191Α') 
με τη λήξη της επιθεώρησης και πριν την αναχώρησή 
του δικαιούχου για την έδρα του. Για τον σκοπό αυτό 
εκδίδεται σχετικό ένταλμα προπληρωμής σε μέλος της 
από τον περιφερειακό διευθυντή της Περιφερειακής 
Διεύθυνσης Πρωτοβάθμιας και Δευτεροβάθμιας Εκπαί¬ 
δευσης Κρήτης. 

2. Γ ια την καταβολή της αποζημίωσης ο δικαιούχος 
υποβάλλει προς το Σχολείο Ευρωπαϊκής Παιδείας του 
Ηρακλείου Κρήτης σχετική αίτηση συνοδευόμενη από 
τα εξής δικαιολογητικά: 

α) Το πρωτότυπο εισιτήριο άφιξης και φωτοτυπία 
αυτού της επιστροφής, επικυρωμένη από το Διευθυντή 
του Σ.Ε.Π.. Αν το εισιτήριο είναι κοινό για την άφιξη και 
την επιστροφή υποβάλλεται φωτοτυπία του η οποία 
επικυρώνεται από το Διευθυντή του Σ.Ε.Π. 

β) Βεβαίωση του οικείου φορέα για την αξία του σιδη¬ 
ροδρομικού εισιτηρίου πρώτης θέσης της κοντινότερης 
διαδρομής από την έδρα του δικαιούχου στην Αθήνα σε 
περίπτωση μετακίνησης με ιδιωτικό αυτοκίνητο. 

Αρθρο 3 
Έναρξη ισχύος 

Η έναρξη ισχύος της παρούσας αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2006 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Π. ΔΟΥΚΑΣ Μ. ΓΙΑΝΝΑΚΟΥ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ.2/1066/Α0024 (2) 

Ανάκληση της Ταμιακής Διαχείρισης θεραπευτηρίου 
Χρονιών Παθήσεων Αττικής (Θ.Χ.Π.Α). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

ί) Τις διατάξεις του από 20.1.1932 π.δ/τος «Διαχείριση 
Νομικών Προσώπων από την Τράπεζα της Ελλάδος». 

π) Το από 7.10.1958 β.δ/γμα (ΦΕΚ 175/Α/24.10.1958) «Τρο¬ 
ποποίηση του από 20.1.1932 π.δ/τος. 
ιϋ) Το π.δ/γμα 496/1974 «Περί λογιστικού ΝΠΔΔ» 
ίν) Την αριθμ. 2087718/9235/Α0024/11.1.1999 απόφαση 
του Υπουργού των ΟικονομικώνΠερί αναθέσεως Ταμι¬ 
ακής Διαχείρισης θεραπευτηρίου Χρονιών Παθήσεων 
Αττικής (Θ.Χ.Π.Α) στην Τ ράπεζα της Ελλάδος. 

ν) Το ν.3106/2003 (ΦΕΚ 30/Α/10.2.2003 σύμφωνα με 
τον οποίο το Ν.ΠΔ.Δ. με την επωνυμία «θεραπευτήριο 
Χρονιών Παθήσεων Αττικής» (Θ.Χ.Π.Α) καταργήθηκε. 

νί) Το αριθμ. 62/3.1.2006 έγγραφο της Τράπεζας της 
Ελλάδος με το οποίο ενημερώνεται η υπηρεσία μας 
ότι το Ν.ΠΔ.Δ με την επωνυμία «θεραπευτήριο Χρονιών 
Παθήσεων Αττικής» (Θ.Χ.Π.Α.) καταργήθηκε. 

νϋ) Την απόφαση του Υπουργού Οικονομικών αριθμ. 
2/40508/0004/23.7.2004 Μεταβίβαση της εξουσίας να 
υπογράφουν με εντολή Υπουργού στο Γεν. Γραμματέα, 
Γεν. Δ/ντές Προϊσταμένους Δ/νσεων κ.λπ. 

νϋί) Το γεγονός ότι με την απόφαση αυτή δεν προ- 
καλείται δαπάνη σε βάρος του Προϋπολογισμού του 
Νομικού Προσώπου, αποφασίζουμε: 

Ανακαλούμε την αρ. 2087718/9235/Α0024/11.1.1999 από¬ 
φαση του Υπουργού των Οικονομικών Περί αναθέσεως 
Ταμιακής Διαχείρισης θεραπευτηρίου Χρονιών Παθήσε¬ 
ων Αττικής (Θ.Χ.Π.Α.) στην Τράπεζα της Ελλάδος λόγω 
κατάργησης του νομικού προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2006 

Με εντολή Υπουργού 
Η Διευθύντρια 
ΒΑΣΙΛΙΚΗ ΤΣΕΚΟΥΡΑ 

-♦- 

Αριθμ.2/1067/Α0024 (3) 

Ανάκληση του Ταμείου Αλληλοβοήθειας Προσωπικού 
Ο.Σ.Ε (Τ.Α.Π.Ο.Σ.Ε.). 

ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

ί) Τις διατάξεις του από 20.1.1932 π.δ/τος «Διαχείριση 
Νομικών Προσώπων από την Τ ράπεζα της Ελλάδος». 

π) Το από 7.10.1958 β.δ/γμα (ΦΕΚ 175/Α/24.10.1958) «Τρο¬ 
ποποίηση του από 20.1.1932 π.δ/τος». 
ιϋ) Το π.δ/γμα 496/1974 «Περί λογιστικού ΝΠΔΔ». 
ίν) Την αρ. 201702/24.7.1962 απόφαση του Υπουργού 
των Οικονομικών Περί αναθέσεως του Ταμείου Αλληλο¬ 
βοήθειας Προσωπικού Ο.Σ.Ε. (Τ.Α.Π.Ο.Σ.Ε.) στην Τράπεζα 
της Ελλάδος. 

ν) Το ν.2676/1999 (ΦΕΚ 1/5.1.1999) σύμφωνα με τον οποίο 
το Ν.ΠΔ.Δ. με την επωνυμία «Ταμείο Αλληλοβοήθειας 
Προσωπικού Ο.Σ.Ε.» (Τ.Α.Π.Ο.Σ.Ε.) καταργήθηκε. 

νί) Το αριθμ. 61/3.1.2006 έγγραφο της Τράπεζας της 
Ελλάδος με το οποίο ενημερώνεται η υπηρεσία μας ότι 


το Ν.ΠΔ.Δ. με την επωνυμία «Ταμείο Αλληλοβοήθειας 
Προσωπικού Ο.Σ.Ε» (Τ.Α.Π.Ο.Σ.Ε.) καταργήθηκε. 

νϋ) Την απόφαση του Υπουργού Οικονομικών αριθμ. 
2/40508/0004/23.7.2004 Μεταβίβαση της εξουσίας να 
υπογράφουν με εντολή Υπουργού στο Γ εν. Γ ραμματέα, 
Γ εν. Δ/ντές Προϊσταμένους Δ/νσεων κ.λπ. 

νϋί) Το γεγονός ότι με την απόφαση αυτή δεν προ- 
καλείται δαπάνη σε βάρος του Προϋπολογισμού του 
Νομικού Προσώπου, αποφασίζουμε: 

Ανακαλούμε την αρ. 201702/24.7.1962 απόφαση του 
Υπουργού των Οικονομικών Περί αναθέσεως Ταμιακής 
Διαχείρισης του Ταμείου Αλληλοβοήθειας Προσωπικού 
Ο.Σ.Ε. (Τ.Α.Π.Ο.Σ.Ε.) στην Τράπεζα της Ελλάδος λόγω 
κατάργησης του νομικού προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2006 

Με εντολή Υπουργού 

Η Διευθύντρια 
ΒΑΣΙΛΙΚΗ ΤΣΕΚΟΥΡΑ 

-♦- 

Αριθμ.6624 (4) 

Συγκρότηση Κεντρικού Συμβουλίου Χωροταξίας Οικι¬ 
σμού και Περιβάλλοντος. 

Ο ΥΠΟΥΡΓΟΣ 
ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 21 και 22 του π.δ. 51/1988 
(ΦΕΚ 9Α'/1988) «Περί Οργανισμού Υπουργείου Περιβάλ¬ 
λοντος, Χωροταξίας και Δημοσίων Έργων». 

2. Τις διατάξεις της Κ.Υ.Α. με αριθμό πρωτ. 75724/1151/ 
1983 (ΦΕΚ 767Β'/1983) «Κωδικοποίηση, τροποποίηση και 
συμπλήρωση συλλογικών οργάνων γνωμοδοτικής και 
αποφασιστικής αρμοδιότητας Υπουργείου Χωροταξίας, 
Οικισμού και Περιβάλλοντος σε ενιαίο κείμενο». 

3. Τις διατάξεις της Κ.Υ.Α. με αριθμό πρωτ. 51297/1790/ 
1992 (ΦΕΚ 222Β/1992) «Τροποποίηση της με αρ. 
75724/1151/83 απόφασης των Υπουργών Προεδρίας της 
Κυβέρνησης και Χωροταξίας Οικισμού και Περιβάλλο¬ 
ντος». 

4. Τ ις διατάξεις του άρθρου 1 παρ. 2 της Κ.Υ.Α. με 
αριθμό πρωτ. 80855/5439/6.8.1992 (ΦΕΚ 573Β/1992) «Πε¬ 
ριορισμός συλλογικών οργάνων του υπουργείου Περι¬ 
βάλλοντος, Χωροταξίας και Δημοσίων Έργων». 

5. Το άρθρο 13 του ν. 2690/1999 (ΦΕΚ 45 Α'/1999) «Κύ¬ 
ρωση του Κώδικα Διοικητικής Διαδικασίας και άλλες 
διατάξεις». 

6. Τις διατάξεις του άρθρου 6 του ν. 2839/2000 «Ρυθ¬ 
μίσεις θεμάτων του υπουργείου Εσωτερικών, Δημόσιας 
Διοίκησης και Αποκέντρωσης και άλλες διατάξεις». (ΦΕΚ 
196Α/00). 

7. Τις διατάξεις της παρ 2 του άρθρου 10 του 
ν.3260/2004 (ΦΕΚ 151Α/2004) «Ρυθμίσεις του συστήματος 
προσλήψεων και θεμάτων δημόσιας διοίκησης». 

8. Το έγγραφο με αριθμό, πρωτ. Δ.16α/633/4/496/ΑΦ/ 
16.12.2005 της Γενικής Γραμματείας Δημοσίων Έργων. 

9. Το έγγραφο με αριθμό πρωτ. 856/18.1.2006 του Τε¬ 
χνικού Επιμελητήριου της Ελλάδας, αποφασίζουμε: 

1. Συγκροτούμε το Κεντρικό Συμβούλιο Χωροταξίας, 
Οικισμού και Περιβάλλοντος από τους παρακάτω: 

Ια. Μάκρη Ελπίδα του κλάδου ΠΕ Αρχιτεκτόνων Μη¬ 
χανικών, με αναπληρωτή τον Παπαδημητρίου Σπάρο 
του κλάδου ΠΕ Πολιτικών Μηχανικών. 

1β. Αγγελίδου Βασιλική του κλάδου ΠΕ Αρχιτεκτόνων 
Μηχανικών, με αναπληρώτρια την Δικαίου Αικατερίνη 
του κλάδου ΠΕ Πολιτικών Μηχανικών. 

1γ. Λουλουργά Ιωάννη του κλάδου ΠΕ Αρχιτεκτόνων 
Μηχανικών,με αναπληρωτή τον Μανούρη Γεώργιο του 
κλάδου ΠΕ Πολιτικών Μηχανικών. 

1δ. Γ ιάννακα Γ εώργιο του κλάδου ΠΕ Αρχιτεκτόνων 
Μηχανικών, εκπρόσωπο της Γ ενικής Γ ραμματείας Δημο¬ 
σίων Έργων, με αναπληρωτή τον Κώνστα Βησσαρίωνα 
του κλάδου ΠΕ Πολιτικών Μηχανικών. 

1ε. Μαραβέα Δημήτριο Αρχιτέκτονα Μηχανικό, εκ¬ 
πρόσωπο του Τεχνικού Επιμελητήριου της Ελλάδας, 
με αναπληρωτή τον Παπαδόπουλο Σπάρο Αρχιτέκτονα 
Μηχανικό. 

2. Πρόεδρος του Συμβουλίου ορίζεται η Μακρή Ελπίδα 
Σε περίπτωση απουσίας ή κωλύματος της, χρέη προέ¬ 
δρου ασκεί ο Παπαδημητρίου Σπάρος. 

3. Γραμματέας του συμβουλίου ορίζεται η Πολλάκη 
Ιωάννα του κλάδου ΔΕ Δακτυλογράφων-Στενογράφων, 
με αναπληρώτρια την Κατρατζοπούλου Αναστασία του 
κλάδου ΔΕ Δακτυλογράφων. 

4. Η θητεία του συμβουλίου λήγει στις 31.12.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2006 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθμ.7933/Α2 (5) 

Επιχορήγηση της Αποστολικής Διακονίας της 
Εκκλησίας της Ελλάδος. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 του ν.1155/1981 (ΦΕΚ 
122/1981 τ.Α') «Περί αναγνωρίσεως της Πάτμου ως Ιεράς 
Νήσου ρυθμίσεως εκκλ/κών τινών θεμάτων». 

2. Τα άρθρα 2,15 και 16 του ν.2362/1995 «Περί Δημόσιου 

Λογιστικού κ.λπ.». 

3. Την αριθ. 37876/ΣΤ5/26.4.2004 απόφαση του Πρωθυ¬ 
πουργού και του Υπουργού Εθνικής Παιδείας και Θρη¬ 
σκευμάτων «Καθορισμός αρμοδιοτήτων των Υφυπουρ¬ 
γών Εθνικής Παιδείας και Θρησκευμάτων» (Β' 608). 

4. Την αριθ. 37930/ΔΙΘΕ 1264/14.10.2005 απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΒΊ432). 

5. Την αριθμ. 2/70274/27.12.2005 απόφαση του ΓΛΚ. 

6. Το γεγονός ότι με την παρούσα απόφαση προ- 
καλείται δαπάνη σε βάρος του Κρατικού Προϋπολογι¬ 
σμού ύψους είκοσι πέντε χιλιάδων ευρώ (25.000€) για 
το τρέχον οικονομικό έτος 2006 και ότι η ανωτέρω 
δαπάνη θα αντιμετωπισθεί από τις πιστώσεις του Ε.Φ. 
19 - 230 «Γενική Γραμματεία Θρησκευμάτων» και Κ.Α.Ε. 
2469 «Επιχορήγηση σε λοιπούς Εκκλησιαστικούς Οργα¬ 


νισμούς» του προϋπολογισμού του ΥΠΕΠΘ στον οποίο 
θα εγγράφει πίστωση. 

7. Την ανάγκη ενίσχυσης πέραν της Αποστολικής Δι¬ 
ακονίας της Εκκλησίας της Ελλάδας, για το οικονομικό 
έτος 2006, αποφασίζουμε: 

Καθορίζουμε την κρατική επιχορήγηση για την Απο- 
στολική Διακονία της Εκκλησίας της Ελλάδας για το 
οικονομικό έτος 2006 σε είκοσι πέντε χιλιάδες ευρώ 
(25.000€) από τις πιστώσεις του Κ.Α.Ε. 2469 του Ε.Φ. 
19-230 οικονομικού έτους 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 2006 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΓΕΩΡΓΙΟΣ ΚΑΛΟΣ 
-♦- 

Αριθμ.Υ-10/15961/Δ2 (6) 

Τροποποίηση της υπ’ αριθμ. Υ-8/4169/Δ2/17.1.12005 
υπουργικής απόφασης «Ανασυγκρότηση Συμβουλί¬ 
ου Επιλογής Σχ. Συμβ. Δ.Ε.». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 14 παραγ. 31 του ν.2817/2000 (ΦΕΚ 
78Α), όπως τροποποιήθηκε με το άρθρο 7 παραγ. 3 
του ν.2986/2002 (ΦΕΚ 24Α). 

β) του άρθρου 6 παραγ. 1 του ν.2839/2000 (ΦΕΚ 196Α). 

2. Την αριθ. 150366/Δ2/24.12.2004 απόφαση του Γ ενικού 
Γραμματέα ΥΠΕΠΘ «Ορισμός σειράς εκλογής και διορι¬ 
σμός Αιρετών Εκπροσώπων των Εκπ/κών στο ΚΥΣΔΕ». 

3. Τις σχετικές προτάσεις των Πανεπιστημίων. 

4. Το από 29.3.2005 έγγραφο του μέλους του Συμ¬ 
βουλίου κ Ευθυμίου Πουρναράκη, ο οποίος επιθυμεί 
την αντικατάσταση του για λόγους προσωπικούς και 
υπηρεσιακούς. 

5. Το γεγονός ότι το μέλος του Συμβουλίου Ιωάννης 
Μαρμάρινος συνταξιοδοτήθηκε, αποφασίζουμε: 

Τροποποιούμε την αριθμ. Υ-8/4169/Δ2/17.1.2005 (ΦΕΚ 
68/24.1.2005 τ.Β') Υπουργική Απόφαση «Ανασυγκρότηση 
Συμβουλίου Επιλογής Σχολικών Συμβούλων Δευτερο¬ 
βάθμιας Εκπαίδευσης» ως εξής: 

1. Αντικαθιστούμε το 2ο τακτικό μέλος Πουρναράκη 
Ευθύμιο με τον Αποστολόπουλο Κωνσταντίνο, καθηγητή 
του Χαροκοπείου Πανεπιστημίου, ο οποίος ορίζεται και 
ως αντιπρόεδρος. 

2. Αντικαθιστούμε το 2ο αναπληρωματικό μέλος Μαρ¬ 
μάρινο Ιωάννη με τον Κατσώρχη Θεόδωρο, αναπληρω¬ 
τή καθηγητή του τμήματος Βιολογίας του Εθνικού και 
Καποδιστριακού Πανεπιστημίου Αθηνών. 

3. Γ ραμματέα του Συμβουλίου ορίζουμε τη Σπάχου 
Καλλιόπη εκπ/κό κλάδου ΠΕ02 Φιλολόγων, η οποία υπη¬ 
ρετεί με απόσπαση στην Κεντρική Υπηρεσία του ΥΠΕΠΘ, 
με αναπληρώτρια την Κεχαγιά Αλεξάνδρα , διοικητική 
υπάλληλο του ΥΠΕΠΘ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

Αριθμ.116837π.ε/Ε5 (7) 

Συγκρότηση επιτροπής στο ΤΕΙ Σερρών. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ.6 του άρθρου 23 του «Κώδικα 
Κατάστασης Δημοσίων Πολιτικών Διοικητικών Υπαλλή¬ 
λων και Υπαλλήλων Ν.Π.ΔΔ. και άλλες διατάξεις», που 
κυρώθηκε με το ν.2683/1999 (ΦΕΚ19 Α'). 

2. Το άρθρο 5 του π.δ. 178/2004 (ΦΕΚ 154Α') περί του 
«Τρόπου τήρησης και ενημέρωσης του προσωπικού μη¬ 
τρώου των δημοσίων υπαλλήλων και των υπαλλήλων 
Ν.ΠΔ.Δ. που υπάγονται στις διατάξεις του Κώδικα Κα¬ 
τάστασης Δημοσίων Πολιτικών Διοικητικών Υπαλλήλων 
και Υπαλλήλων Ν.Π.Δ.Δ.». 

3. Το με αριθμ. πρωτ.2201/15.12.2004 έγγραφο του Τ.Ε.Ι. 
Σερρών. 

4. Το γεγονός ότι με την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζει: 

Τη σύσταση τριμελούς επιτροπής στο Τ.Ε.Ι. Σερρών, 
για την καταστροφή εκθέσεων αξιολόγησης του Διοι¬ 
κητικού Προσωπικού του εν λόγω Ιδρύματος, αποτε- 
λούμενη από τους: 

1. Καριώτου-Φαναρά Αικατερίνη, Διευθύντρια Διεύθυν¬ 
σης Διοικητικού - Οικονομικού. 

2. Κεφαλά Αικατερίνη, υπάλληλο κλάδου ΔΕ Διοικη¬ 
τικών Γ ραμματέων. 

3. Παραλίκα Δήμητρα, υπάλληλο κλάδου ΔΕ Διοικη¬ 
τικών Γ ραμματέων, εκπρόσωπο υπαλλήλων, ορισθείσα 
από το Σύλλογο Διοικητικού και λοιπού προσωπικού 
του Τ.Ε.Ι Σερρών. 

Οι συνεδριάσεις της Επιτροπής θα γίνονται κατά τη 
διάρκεια του υποχρεωτικού ωραρίου εργασίας τους 
στο Τ.Ε.Ι. Σερρών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιανουάριου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ.1424 (8) 

Καθιέρωση εργασίας πέραν από τις ώρες υποχρεωτι¬ 
κής απασχόλησης σε υπαλλήλους του Ελεγκτικού 
Συνεδρίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α. Του άρθρου 16 του ν.3205/2003 «Μισθολογικές ρυθ¬ 
μίσεις κ.λπ.». 

β. Του άρθρου 24 του ν. 1558/1985 «Κυβέρνηση και 
Κυβερνητικά Όργανα», 

γ. Των άρθρων 4, 5 και 80 του π.δ/τος 774/1980 «Ορ¬ 
γανισμός Ελεγκτικού Συνεδρίου». 

2) Την 56568/28.5.2004 απόφαση του Υπουργού Δι¬ 
καιοσύνης «Μεταβίβαση αρμοδιοτήτων κ.λπ.» (ΦΕΚ 
842/8.6.2004, τεύχος Β'), όπως τροποποιήθηκε με την 
82834/25.08.2005 (ΦΕΚ 1304, τ.Β') όμοια. 


3) Την ανάγκη καθιέρωσης εργασίας με αμοιβή πέ¬ 
ραν από τις ώρες της υποχρεωτικής απασχόλησης για 
τέσσερις (4) οδηγούς του Ελεγκτικού Συνεδρίου που 
εργάζονται στα επιβατηγό αυτοκίνητα της Υπηρεσί¬ 
ας και εξυπηρετούν τις υπηρεσιακές μετακινήσεις του 
Προέδρου του Ελεγκτικού Συνεδρίου και του Γενικού 
Επιτρόπου της Επικράτειας στο Ελεγκτικό Συνέδριο και 
δύο (2) υπαλλήλων του Ελεγκτικού Συνεδρίου για τη φύ¬ 
λαξη των κτηριακών εγκαταστάσεων, αποφασίζουμε: 

Εγκρίνουμε από 1η Ιανουάριου μέχρι 31 Δεκεμβρίου 
2006 την καθιέρωση με αμοιβή εργασίας πέραν από τις 
ώρες της υποχρεωτικής απασχόλησης, για την κάλυψη 
των επειγουσών υπηρεσιακών αναγκών, σε τέσσερις (4) 
οδηγούς του Ελεγκτικού Συνεδρίου που εξυπηρετούν 
τις υπηρεσιακές μετακινήσεις του Προέδρου Ελεγκτικού 
Συνεδρίου και του Γενικού Επιτρόπου της Επικράτει¬ 
ας στο Ελεγκτικό Συνέδριο και σε δύο (2) υπαλλήλους 
του Ελεγκτικού Συνεδρίου που θα απασχολούνται για 
τη φύλαξη του κτηρίου, και μέχρι εξήντα (60) ώρες το 
μήνα για τον καθένα. 

Από την απόφαση αυτή θα προκληθεί δαπάνη για ολό¬ 
κληρο το οικονομικό έτος 2006, ποσού ευρώ 27.000,00, 
η οποία θα καλυφθεί από τις πιστώσεις του κ.α.ε. 0511 
του ειδικού φορέα 17-220 (Ελεγκτικό Συνέδριο). 

Η απόφαση αυτή ισχύει ένα μήνα πριν τη δημοσίευση 
της στην Εφημερίδα της Κυβερνήσεως. 

Αθήνα, 13 Ιανουάριου 2006 

Με εντολή Υπουργού 
Γ ενικός Γ ραμματέας 

ΠΑΝΑΓΙΩΤΗΣ ΠΑΝΟΥΡΗΣ 
-♦- 

Αριθμ.529 (9) 

Συμπλήρωση της αριθμ. 8901/2000 απόφασής του 
Γ εν. Γ ραμμ. Περ. Ιόνιων Νησιών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1) Τις διατάξεις του ν.2503/1997. 

2) Τις διατάξεις του άρθρου 2 παρ. 3 του ν. 2685/1999 
«Κάλυψη δαπανών μετακινουμένων υπαλλήλων εντός 
και εκτός Επικράτειας και άλλες διατάξεις». 

3) Τις όμοιες του άρθρου 25 παρ. 6 του ν.2738/1999 με 
τις οποίες συμπληρώθηκαν οι διατάξεις του ανωτέρω 
άρθρου. 

4) Την αριθμ.8901/5.6.2000 απόφαση μας, όπως τρο¬ 
ποποιήθηκε μεταγενέστερα, με την οποία καθορίστηκε 
ανώτατο όριο επιτρεπόμενων ημερών κίνησης εκτός 
έδρας υπαλλήλων υπηρετούντων στη Νομαρχιακή Αυτ/ 
ση Κέρκυρας. 

5) Την αριθμ. 12833/19.9.2000 απόφαση μας, με την 
οποία συμπληρώθηκε η αριθμ.8901/5.6.2000 απόφαση 
μας. 

6) Το αριθμ.2048/19.1.2006 έγγραφο της Νομαρχιακής 
Αυτ/σης Κέρκυρας με το οποίο ζητείται η συμπλήρωση 
των ανωτέρω αποφάσεων. 

7) Τις ανάγκες των υπηρεσιών της Νομαρχιακής Αυτ/ 
σης Κέρκυρας, αποφασίζουμε: 

Συμπληρώνουμε την αριθ.8901/2000 απόφαση μας, 
όπως τροποποιήθηκε και συμπληρώθηκε μεταγενέ¬ 
στερα, και καθορίζουμε ανώτατο όριο επιτρεπόμενων 
ημερών κίνησης εκτός έδρας ως εξής: 

Δ/νση Αγροτικής Ανάπτυξης, Κλάδος Χειριστές Ηλε¬ 
κτρονικών Υπολογιστών 120 ημέρες. 

Η δαπάνη που θα απαιτηθεί από την εφαρμογή της 
απόφαση μας αυτής θα βαρύνει τις πιστώσεις του προ¬ 
ϋπολογισμού της Νομαρχιακής Αυτ/σης Κέρκυρας. 

Κατά τα λοιπά ισχύει ως έχει η ανωτέρω απόφαση 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 9 Φεβρουάριου 2006 

Ο Γενικός Γραμματέας Περιφέρειας 
ΣΩΤΗΡΙΟΣ Θ. ΒΟΣΔΟΥ 

-*- 

Αριθμ.770 (10) 

Συγκρότηση του Περιφερειακού Γνωμοδοτικού Συμβου¬ 
λίου Εγγειοβελτιωτικών Έργων της Δ/νσης Δημοσί- 
ωνΈργων Περιφέρειας Στερεός Ελλάδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) του ν. 1558/1985 (τεύχος 137Α) «Κυβέρνσηση και 
Κυβερνητικά Όργανα». 

β) του άρθρου 4 του ν. 2026/1992 (Τεύχος 43Α) «Ρύθμι¬ 
ση θεμάτων οργάνωσης και προσωπικού της Δημόσιας 
Διοίκησης και άλλες διατάξεις». 

γ) των άρθρων 212 και 223 του π.δ.433/1977 «Περί ορ¬ 
γανισμού του Υπουργείου Γεωργίας». 

2. Την αρ. 393155/22.9.1992 κοινή απόφαση των Υπουρ¬ 
γών Προεδρίας και Κυβερνήσεως, Γ εωργίας και Οικονο¬ 
μικών (Τεύχος 579Β) «Περιορισμός συλλογικών οργάνων 
του Υπουργείου Γ εωργίας». 

3. Τις διατάξεις του ν. 2503/30.5.1997 «Διοίκηση, οργά¬ 
νωση, στελέχωση της Περιφέρειας, Ρύθμιση θεμάτων 
για την Τοπική αυτοδιοίκηση και άλλες διατάξεις». 

4. Το 10395/28.4.2001 έγγραφο του Υπουργείου Γεωρ¬ 
γίας/Γενική Διεύθυνση Εγγειοβελτιωτικών Έργων και 
Γεωργικών Διαρθρώσεων / Διεύθυνση Αξιοποίησης Εγ¬ 
γειοβελτιωτικών Έργων και Μηχ. Εξοπλισμού/Τμήμα Α. 

5. Το γεγονός ότι με την συγκρότηση του ΠΓΣΕΕ δεν 
προκαλείται δαπάνη σε βάρος των Δημοσίων Επενδύ¬ 
σεων. 

6. Και επειδή είναι αναγκαία η άμεση συγκρότηση του 
Περιφερειακού Γ νωμοδοτικού Συμβουλίου Εγγειοβελτι- 
ωτικώνΈργων προκειμένου να γνωμοδοτήσει σε θέματα 
αρμοδιότητας του, αποφασίζουμε: 

1. Συγκροτούμε το Περιφερειακό Γνωμοδοτικό Συμ¬ 
βούλιο ΕγγειοβελτιωτικώνΈργων (Π.Γ.Σ.Ε.Ε.) της Δ/νσης 
Δημοσίων Έργων Περιφέρειας Στερεός Ελλάδας, το 
οποίο θα γνωμοδοτεί για θέματα αρμοδιότητας του 
Τμήματος Εγγείων Βελτιώσεων από τα εξής μέλη: 

α. Θωμά Γρεβενίτη υπάλληλο του κλάδου ΠΕ Γεωτε- 
χνικών Πρ/νο της Δ/νσης Γεωργικής Ανάπτυξης ανα- 
πληρούμενο από τον νόμιμο αναπληρωτή του της ίδιας 
Υπηρεσίας. 

β. Την Αγορίτσα Παπαρίζου, υπάλληλο του κλάδου 
ΠΕ Μηχανικών Δ/ντρια της Δ/νσης Δημοσίων Έργων 
Περ. Στ. Ελλάδας, αναπληρούμενη από τον Δημήτριο 
Αγγελέτο. 


γ. Τον Διονύση Λειβαδά υπάλληλο του κλάδου ΠΕ 
Μηχανικών Πρ/νο της Δ/νσης Σχεδιασμού και Ανάπτυξης 
αναπληρούμενο από τον νόμιμο αναπληρωτή του. 

δ. Τον Παναγιώτη Ευμορφόπουλο υπάλληλο του κλά¬ 
δου ΠΕ Μηχανικών Δ/ντή της ΔΕΚΕ Περιφέρειας Στ. 
Ελλάδας αναπληρούμενο από τον νόμιμο αναπληρωτή 
του. 

ε. Τον Προϊστάμενο του τμήματος Εγγείων Βελτι¬ 
ώσεων της Δ/νσης Δημοσίων Έργων Περιφέρειας Στ. 
Ελλάδος, αναπληρούμενο από τον νόμιμο αναπληρωτή 
του. 

2. Ορίζουμε πρόεδρο από τα μέλη του Συμβουλίου, τον 
Θωμά Γ ρεβενίτη υπάλληλο του κλάδου ΠΕ Γ εωτεχνικών 
Πρ/νο της Δ/νσης Γεωργικής Ανάπτυξης αναπληρούμενο 
από τον νόμιμο αναπληρωτή του της ίδιας Υπηρεσίας. 

3. Εισηγητή ορίζουμε τον Προϊστάμενο του Τμήματος 
Εγγείων Βελτιώσεων της ΔΔΕ/ΠΣΕ αναπληρούμενο από 
τον νόμιμο αναπληρωτή του. 

4. Γραμματέα του συμβουλίου ορίζουμε την Μαρία 
Ανυφαντή Διοικητικό ΔΕ με Α' βαθμό της Δ/νσης Γεωρ- 
γικής ανάπτυξης με αναπληρώτρια την Ανθούλα Ζαχάρη 
Διοικητικό ΔΕ με Β' βαθμό, υπάλληλο τηςΔΔΕ Περιφέ¬ 
ρειας Στερεός Ελλάδας. 

5. Η θητεία του συμβουλίου λήγει την 31.12.2007. 

Η απόφαση αυτή με μέριμνα της γραμματείας της 
ΔΔΕ Περιφέρειας Στερεός Ελλάδας να δημοσιευθεί 
στην Εφημερίδα της Κυβέρνησης σύμφωνα με την ΔΙ- 
ΜΕΔ/Φ.11.3/71/Α.20683/1982 των Υπουργών Προεδρίας 
της Κυβέρνησης και Εσωτερικών και να κοινοποιηθεί 
στα οριζόμενα μέλη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 9 Φεβρουάριου 2006 

Ο Γ ενικός Γ ραμματέας Περιφέρειας 
ΚΩΝ/ΝΟΣ ΕΞΑΡΧΟΣ 

-♦- 

Αριθμ.4707 (11) 

Χορήγηση άδειας ίδρυσης και λειτουργίας ερασιτεχνι¬ 
κής σχολής χορού στην Ιωαννίδου Κυριακή του Βα¬ 
σιλείου. 

Ο ΝΟΜΑΡΧΗΣ ΔΡΑΜΑΣ 

Έχοντας υπόψη: 

1. Τις διατάξεις: 

α)του π.δ.τος 30/1996 «Κώδικας Νομαρχιακής Αυτ/ 
σης». 

β)του π.δ/τος 347/1986 «Μεταβίβαση αρμοδιοτήτων 
στους Νομάρχες». 

γ)των άρθρων 6 και 28 του ν.1158/1981 «περί οργανώ- 
σεως και Διοικήσεως σχολών ανωτέρας καλλιτεχνικής 
εκπαιδεύσεως». 

δ) του π.δ/τος 457/1983 «ίδρυση και λειτουργία ερα¬ 
σιτεχνικών σχολών χορού». 

2. Την 2335/20.5.2003 απόφαση μας όπως τροποποι¬ 
ήθηκε με την 3326/21.6.2005 όμοια με την οποία συ¬ 
γκροτήθηκε επιτροπή κτιριακού ελέγχου σχολών καλ¬ 
λιτεχνικής εκπαίδευσης, μουσικών εκπαιδευτηρίων και 
ερασιτεχνικών σχολών χορού. 

3. Την από 4.4.2005 αίτηση της Ιωαννίδου Κυριακής 
του Βασιλείου με τα συνοδεύοντα αυτήν απαιτούμενα 
δικαιολογητικά για χορήγηση άδειας ίδρυσης και λει¬ 
τουργίας ερασιτεχνικής σχολής χορού με την ονομασία 

«ΣΧΟΛΗ ΧΟΡΟΥ ΙΩΑΝΝΙΔΟΥ ΚΥΡΙΑΚΗ», σε ισόγεια αί¬ 
θουσα της οικοδομής, επί της οδού Περσεφόνης 15 στο 
Δήμο Δράμας Ν. Δράμας καθώς και την από 1.9.2005 
νέα αίτηση της. 

4. Το 1/2005 πρακτικό της επιτροπής που συγκροτή¬ 
θηκε με την ανωτέρω απόφαση μας και αφορά στην 
καταλληλότητα της αίθουσας στην οποία θα στεγαστεί 
η σχολή χορού, καθώς και στη δυναμικότητα της σχολής 
αυτής, αποφασίζουμε: 

Χορηγούμε στην Ιωαννίδου Κυριακή του Βασιλείου, 
διπλωματούχο της σχολής «Ανωτέρα επαγγελματική 
ιδιωτική σχολή χορού Δέσποινας Γ. Γρηγοριάδου», κά¬ 
τοικο Δράμας, άδεια ίδρυσης και λειτουργίας ερασιτε¬ 
χνικής σχολής χορού με την επωνυμία «ΣΧΟΛΗ ΧΟΡΟΥ 
ΙΩΑΝΝΙΔΟΥ ΚΥΡΙΑΚΗ». 

Έδρα της σχολής ορίζεται ο Δήμος Δράμας Ν. Δράμας, 
Περσεφόνης 15. 

Η σχολή θα αρχίσει τη λειτουργία της από το σχολικό 
έτος 2005-2006, όλα δε τα σχετικά με τα προσόντα των 
καθηγητών που θα προσληφθούν τα τμήματα που θα 
λειτουργήσουν ανάλογα με την ηλικία των εκπαιδευο- 
μένων, ρυθμίζονται από το π.δ/γμα 457/1983. 

Τέλος κάθε τμήμα της σχολής θα εκπαιδεύει δέκα 
εννέα (19) μαθητές κατ’ανώτατο όριο. 

Η παρούσα να τοιχοκολληθεί στον πίνακα ανακοι¬ 
νώσεων του Διοικητηρίου με μέριμνα του Τμήματος 
Γραμματείας της Νομαρχιακής Αυτοδιοίκησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 9 Σεπτεμβρίου 2005 
Ο Νομάρχης 

ΚΩΝΣΤΑΝΤΙΝΟΣ ΕΥΜΟΙΡΙΔΗΣ 

-♦- 

Αριθμ.Τ.Τ. 514 (12) 

Υπερωριακή απασχόληση της υπαλλήλου του Γ ραφεί¬ 
ου του Νομάρχη Καστοριάς, για το έτος 2006. 

Ο ΝΟΜΑΡΧΗΣ ΚΑΣΤΟΡΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003, (ΦΕΚ 
297/Α'). 

2. Τις διατάξεις της παρ. 10 του άρθρου 12 του 
ν.2503/1997, (ΦΕΚ 107/Α'). 

3. Τις διατάξεις του άρθρου 15 του ν.2592/1998. 

4. Τις διατάξεις της παρ. 7 του άρθρου 25 του 
ν.2738/1999, (ΦΕΚ 108/Α'). 

5. Την ανάγκη υπερωριακής απασχόλησης της υπαλ¬ 
λήλου του Γραφείου του Νομάρχη Καστοριάς, Ελένης 
Καρολεμέα. 

6. Τις εγγεγραμμένες πιστώσεις στον προϋπολογισμό 
της Νομαρχιακής Αυτοδιοίκησης Καστοριάς, οικονομι¬ 
κού έτους 2006, αποφασίζουμε: 

Εγκρίνουμε την υπερωριακή εργασία της υπαλλήλου 
του Γ ραφείου του Νομάρχη Καστοριάς, Ελένης Καρο¬ 
λεμέα, για το χρονικό διάστημα 1.1.2006 - 31.12.2006, 
ως εξής: 

α) Υπερωρίες απογευματινές, από ώρα 15:00 έως ώρα 
22:00, για κάθε εργάσιμη ημέρα, και μέχρι συμπληρώ- 
σεως 450 ωρών. 

β) Εργασία Κυριακών και Εξαιρέσιμων ημερών, από 
ώρα 6:00 έως ώρα 22:00, και μέχρι συμπληρώσεως 150 
ωρών. 


Η καθιέρωση της υπερωριακής εργασίας της παρα¬ 
πάνω υπαλλήλου κρίνεται αναγκαία, για την κάλυψη 
της γραμματειακής υποστήριξης του Νομάρχη, για τη 
φροντίδα των διαφόρων επισήμων και άλλων επισκε¬ 
πτών κατά τις απογευματινές ώρες, τις Κυριακές και 
τις Εξαιρέσιμες ημέρες, την φροντίδα και την επιμέλεια 
των δεξιώσεων κατά τους διαφόρους εορτασμούς και 
επετείους, κ,λπ. 

Οι πιστώσεις για την δαπάνη της υπερωριακής απα¬ 
σχόλησης, ύψους τριών χιλιάδων διακοσίων εβδομήντα 
πέντε (3.275)€, θα καλυφθούν από τον προϋπολογισμό 
της Νομαρχιακής Αυτοδιοίκησης Καστοριάς, οικονομι¬ 
κού έτους 2006, από τον Φορέα 072 και του ΚΑΕ 0511 
και 0512. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 14 Φεβρουάριου 2006 

Ο Νομάρχης 
ΚΩΣΤΑΣ ΛΙΑΝΤΣΗΣ 

-♦- 

Αριθμ.ΥΠΑ/Δ3/Β/4770/1233 (13) 

Τροποποίηση της υπ’αριθ. 4 Αερολιμενικής Διάταξης. 

Ο ΔΙΟΙΚΗΤΗΣ ΤΗΣ ΥΠΗΡΕΣΙΑΣ 
ΠΟΛΙΤΙΚΗΣ ΑΕΡΟΠΟΡΙΑΣ 

Έχοντας υπόψη: 

1. Τις διατάξεις του ν.δ. 714/1970 «περί ιδρύσεως Δ/ 
νσεως Εναερίων Μεταφορών παρά τω Υπουργεία) Συ¬ 
γκοινωνιών και Οργανώσεως της Υπηρεσίας Πολιτικής 
Αεροπορίας» και ιδίως του άρθρου 16, (ΦΕΚ 238/Α). 

2. Το άρθρο 153 του ν.1815/1988 περί κύρωσης του 
Κώδικα Αεροπορικού Δικαίου (ΦΕΚ 250/Α). 

3. Τον Κανονισμό (ΕΟΚ) 95/1993 του Συμβουλίου «Περί 
κοινών κανόνων κατανομής του διαθέσιμου χρόνου χρή¬ 
σης (εΐοίδ) στους κοινοτικούς αερολιμένες». 

4. Την υπ’αριθ. 4 Αερολιμενική Διάταξη (ΦΕΚ 956/ 
Β/25.6.2004). 

5. Την υπ’αριθ. Δ3/Β/24097/5209/16.6.2004 απόφαση 
ΥΠΜΕ περί καθορισμού του ύψους του προστίμου επί 
παραβάσεων Αερολιμενικών Διατάξεων. 

6. Το γεγονός ότι από τη δημοσίευση της διάταξης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Το άρθρο 3, παρ. 2 της υπ’αριθ. 4 Αερολιμενικής Διά¬ 
ταξης αντικαθίσταται ως εξής: 

«Κατά παρέκκλιση της προηγούμενης παραγράφου, 
είναι δυνατή η παραμονή αεροσκάφους στους Κρατι¬ 
κούς Αερολιμένες για διάστημα μεγαλύτερο των δύο 
(2) ωρών, μετά από κατάθεση σχετικού αιτήματος στον 
Αερολιμένα και την από μέρους του έγκριση. Το υποβλη- 
θέν αίτημα και η έγκριση του Αερολιμένα κοινοποιού¬ 
νται παράλληλα στη Διεύθυνση Αερολιμένων της ΥΠΑ. 
Αεροσκάφη τα οποία παραμένουν στους Κρατικούς 
Αερολιμένες για χρονικό διάστημα πέραν των δύο (2) 
ωρών, δύνανται να μετακινηθούν σε θέσεις στάθμευσης 
μη δημοσιευμένες στο ΑΙΡ-Θγθθοθ και στο ΝοΙίοα οΐ 
ΑίιροιΤ Οαραοίίγ (ΝΑΟ)». 

Ισχύς της παρούσης από τη δημοσίευση στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γλυφάδα, 10 Φεβρουάριου 2006 

Ο Διοικητής 
Δ. ΣΤΑΜΑΤΗΣ 

-*- 

ΔΙΟΡΘΩΣΕΙΣ ΣΦΑΛΜΑΤΩΝ 

(14) 

Στην αριθμ.πρωτ. 4793/1.2.2006 απόφαση του Υπουρ¬ 
γού Απασχόλησης και Κοινωνικής Προστασίας, που δη- 
μοσιεύθηκε στο ΦΕΚ 150/9.2.2006 (τ.Β'), διορθώνεται 
από το εσφαλμένο: «17. Το γεγονός ότι υπάρχει εγγε¬ 
γραμμένη πίστωση στον Τακτικό Προϋπολογισμό της 
Υπηρεσίας Πολιτικής Αεροπορίας ποσού 67.000 Ε ΚΑΕ 
0511 και 0512», 


στο ορθόν «17. Το γεγονός ότι υπάρχει εγγεγραμμένη 
πίστωση στον Τακτικό Προϋπολογισμό της Υπηρεσίας 
Πολιτικής Αεροπορίας ποσού 677.000 Ε ΚΑΕ 0511 και 
0512». 

(Από το Υπουργείο Απασχόλησης 
και Κοινωνικής Προστασίας) 

-♦- 

(15) 

Στο ΦΕΚ αριθμ. Β' 158/10.2.2006 στο οποίο δημοσιεύθη- 
κε η αριθμ. ΥΠΠΟ/ΔΙΟΙΚ/ΤΔΠΕΦ/8325/26.1.20Θ6 απόφαση 
της Αναπληρωτού Υπουργού Πολιτισμού, επιφέρεται η 
κατωτέρω διόρθωση: 

από το εσφαλμένο «Τροποποιούμε την αριθμ. ΥΠΠΟ/ 
ΔΙΟΙΚ/ΤΔΠΕΦ/ 354952/11.5.2004 απόφαση μας» 
στο ορθό «Τροποποιούμε την αριθμ. ΥΠΠΟ/ΔΙΟΙΚ/ 
ΤΔΠΕΦ/ 35495/297/11.5.2004 απόφαση μας». 

(Από το Υπουργείο Πολιτισμού) 

